সংসদ সদস্য বদির প্রশংসা করে তিনি আরো বলেন, ‘উখিয়া টেকনাফের উন্নয়নের জন্য বদি অক্লান্ত পরিশ্রম করে যাচ্ছেন। রোহিঙ্গাদের কারণে ক্ষতিগ্রস্ত উখিয়া-টেকনাফের স্থানীয় জনগণের জন্য বদির দাবির পরিপ্রেক্ষিতে নানা সহযোগিতার ব্যবস্থা করা হয়েছে।’এসময় ওবায়দুল কাদের পথসভায় উপস্থিত জনগণের কাছে বদি নেতা-কর্মীদের খবর নেন কিনা জানতে চান।কাদেরের প্রশ্নের জবাবে নেতা-কর্মীরা সমস্বরে বদির পক্ষে সাক্ষ্য দেন।সাক্ষ্য নেওয়ার পর ওবায়দুল কাদের বলেন, ‘বদি সবসময় সংসদে আপনাদের কথা বলেন। আগামীতে বদিকে নৌকা মার্কায় ভোট দিয়ে আবারো জয়ী করতে হবে।’এসময় আরো বক্তব্য রাখেন উখিয়া-টেকনাফের সংসদ সদস্য আবদুর রহমান বদি, কক্সবাজারে জেলা আওয়ামী লীগের সভাপতি অ্যাডভোকেট সিরাজুল মোস্তফা, সাধারণ সম্পাদক মুজিবুর রহমান, সংসদ সদস্য আশেক উল্লাহ রফিক, সাইমুম সরোয়ার কমল, জেলা পরিষদ সদস্য আশরাফ জাহান কাজল প্রমুখ।